钦定古今图书集成/明伦汇编/氏族典/第060卷 > 徐准
## 钦定古今图书集成/明伦汇编/氏族典/第060卷 > 徐准

按王象春《徐准墓志铭》：“准字子式，五世祖可，自琅琊
籍新城。准攻苦力学，以万历癸未成进士，筮仕中书
舍人。册封秦藩，馈遗一无所受，藩王重之。乙未，擢工
部都水司主事。是时，河决浸及祖陵，天子震怒，夺河
臣官，下河、漕两大臣，疏付水部，属准问治水状。准揆
度久，大绩上，上嘉悦。先是，准已循资擢守永平矣，至”
是，以河工告成，加副使，知府事如故，政绩卓然，迁辽
东参政，山西按察使。归林五载，起为云南布政使，卒。
万历时，中朝有《四君子》之目，准其一也。